Konsert Ikhlas 1992

Konsert Ikhlas 1992, juga dikenali sebagai Konsert Ikhlas Tapi Jauh atau Konsert Ikhlas Sanyo '92 ialah konsert yang dianjurkan oleh Roslan Aziz Productions (RAP). Berlangsung pada 25 Disember 1992 di Stadium Merdeka, Kuala Lumpur, konsert ini menghimpunkan 6 artis RAP — Zainal Abidin, Zubir Ali, Sheila Majid, Afdlin Shauki, Azman Warren dan Amir Yussof. Ia menjadi kejayaan komersial apabila menjadi konsert terbesar pernah dianjurkan di Malaysia dengan kehadiran lebih 45,000 penonton.

Latar belakang
Berikutan sambutan terhadap album kompilasi Ikhlas, Roslan Aziz Productions pada November 1992 mengumumkan akan menganjurkan Konsert Ikhlas yang dijangka akan berlangsung pada 25 Disember 1992. Menjelang konsert, artis RAP yang terdiri daripada Sheila Majid, Zainal Abidin, Amir Yussof, Azman Warren, Zubir Ali dan Afdlin Shauki, mengadakan sesi beramah mesra bersama peminat di Bukit Bintang Plaza pada 14 Disember 1992. Kos penganjuran konsert ini menelan belanjawan sebanyak RM1.2 juta, sekaligus mencipta sejarah apabila menjadi konsert berbayar paling termahal di Malaysia. Konsert Ikhlas berlangsung di Stadium Merdeka, Kuala Lumpur pada 25 Disember 1992, bersempena sambutan Hari Krismas. Ia mencatat sejarah dalam industri muzik tanahair apabila ia menjadi persembahan penghibur tempatan yang paling ramai ditonton, melebihi 40,000 orang yang membayar tiket RM15 seorang.

Dalam media
Sebuah album konsert secara langsung, Ikhlas Live, dikeluarkan pada 1994, mengandungi lagu-lagu dari konsert Ikhlas.

Artis yang terlibat
 Zainal Abidin
 Zubir Ali
 Sheila Majid
 Afdlin Shauki
 Azman Warren
 Amir Yussof

Senarai lagu

Tenaga kerja
Diperoleh dari sidang media konsert dan catatan media album Ikhlas Live.

 Roslan Aziz - penerbit
 Zainal Abidin - penerbit persembahan
 Bodeng - penerbit eksekutif
 Weng Sulaiman - penerbit eksekutif
 Kamarudin Meranun - penerbit eksekutif
 Mac Chew - pengarah muzik
 Zahid Ahmad - pengarah muzik
 Jenny Chin - pengarah muzik
 Norman Abdul Rahman - pengarah muzik
 Phaiz Mustapha - penyelaras penerbitan
 Man Bai - krew teknikal
 Ayob - krew teknikal
 Flo Tsuchida - jurutera house
 Akira Yamauchi - jurutera pemantauan
 Takao Sudo - penasihat pencahayaan
 Alvin Soo - operator dan rekaan pencahayaan
 Osamu Oyama - backline
 Shimada Fubito - backline

Tarikh konsert

Rujukan

1992 di Malaysia